Në bazë te nenit 3 paragrafi 1 pika 11, nenit 10 paragrafi 1 dhe nenit 15 të Ligjit mbi veprimtaritë komunale (“Fleta zyrtare e Malit të Zi”, nr.55/16, 74/16 dhe 2/18 ) dhe nenit 27 paragrafi 1 pika 1 dhe nenit 38 paragrafi 1 pika 2 të Ligjit mbi vetëqeverisje lokale (“Fleta zyrtare e Malit të Zi”, nr.002/18, 34/19) dhe nenit 24 paragrafi 1 pika 1 e Statutit të Komunës së Tuzit (“Fleta zyrtare e Malit të Zi-dispozitat komunale”, nr.24/19),Kuvendi i komunës së Tuzit në seancën e mbajtur më 18.07.2019, ka sjellë

**VENDIM**

**mbi tregjet**

**I DISPOZITAT THEMELORE**

**Neni 1**

Me këtë vendim përcaktohen kushtet dhe mënyra e organizimit, mirëmbajtjes dhe kryerjes së shërbimeve tregtare në tregje si objekte për ofrimin e shërbimeve komunale të shpenzimeve individuale komunale të cilat janë kusht i pazëvendësueshëm i jetës dhe punës së qytetarëve, subjekteve afariste dhe që janë në interes publik.

**Neni 2**

Si treg konsiderohen objektet e tipit të hapur ose të mbyllur të cilët janë të rregulluara ose të rrethuara, dhe janë të organizuara me qëllim të tregtimit të prodhimeve të parapara me këtë vendim.

Si hapësirë e hapur e tregjeve konsiderohen: të mbuluarat, të zbuluara ose të pambuluara ose vendet tregtare të pambuluara.

Si hapësira të mbyllura tregtare trajtohen: objektet ndërtimore, shitoret konstante dhe depot e tregjeve, të cilat i plotësojnë kushtet e parapara sanitare teknike.

Si vende për shitje në tregje trajtohen shitoret konstante dhe të lëvizshme dhe pjesët e hapura të hapësirës së tregut të dedikuara për shitjen e mallrave të caktuar.

Shitoret konstante gjenden në objektet ndërtimore, siç janë: ndërtesat e murosura, objektet montuese, kioskat dhe objekte të tjera të ngjashme.

Shitoret lëvizëse janë: tezgat, pultet, shtanget, banket, bokset dhe objekte të tjera të ngjashme.

**Neni 3**

Lokacionet për tregje përcaktohen me dokumentin planifikues, me program të objekteve të përkohshme ose me rregullore të tjera në pajtim me Ligjin.

**Neni 4**

Punët e menaxhimit, mirëmbajtjes dhe ofrimit të shërbimeve në tregje i kryen sh.p.k “Komunalije-komunalet” të cilës me vendim të posaçëm të Kuvendin të Komunës së Tuzit i janë besuar këto punë (në tekstin e mëtejmë: shoqëri afariste).

**Neni 5**

Shitjen në tregje dhe në vendet për shitje mund ta kryejnë:

* prodhuesit e regjistruar të bujqësisë;
* prodhuesit individual të bujqësisë me vërtetim të posaçëm të organit të administratës lokale kompetent për punët e bujqësisë;
* zanatlinjtë e pavarur dhe prodhuesit të industrisë vendore puna e të cilëve është e lejuar në tregje, shoqëri afariste dhe ndërmarrësit të cilët merren me prodhimin dhe shitjen e mallrave të cilat mund të shiten në tregje, në pajtim me ligjet e veçanta.

**II LLOJET E TREGJEVE DHE ORGANIZIMI I SHITJES SË MALLIT NË TREGJE**

**Neni 6**

Sipas llojit dhe qëllimit të cilit i shërbejnë tregjet mund të jenë:

- tregjet e gjelbra;

- tregjet e përziera;

- tregu i kafshëve;

- tregje të tjera të specializuara (tregu për shitje e mallrave me shumicë-tregu i kamionëve, tregu i vogël, tregu për shitjen e automjeteve të përdorura dhe mjeteve lidhëse dhe tregu për shitjen e materialeve ngrohëse.

**1. Tregjet e gjelbra dhe të përziera**

**Neni 7**

Në tregjet e gjelbra kryhet shitja e prodhimeve bujqësore dhe ushqimore me pakicë të cilat në pajtim me rregulloren mbi kualitetin e prodhimeve dhe rregulloret mbi rregullsitë shëndetësore ushqimore, mund të shesin në tregje.

**Neni 8**

Në tregun e përzier kryhet shitja pranë prodhimeve nga neni 7 i këtij vendimi, i prodhimeve të caktuara joushqimore me pakicë të cilat i shërbejnë nevojave të amvisërive.
Prodhimet joushqimore mund të shiten vetëm në hapësirat e veçanta të ndara, ndaras nga hapësira në të cilën shiten prodhimet bujqësore dhe ushqimore.

**Neni 9**

Hapësira e tregut në tregun e përzier dhe të gjelbër duhet të plotësojë kushtet vijuese:

1. Të jetë i mbrojtur me gardh rrethues me hyrje të posaçme për këmbësorë dhe hyrje për automjete;
2. Të jetë e asfaltuar ose betonuar me materiale të tjera i cili është i qëndrueshëm ndaj dëmtimeve, dhe i përshtatshëm për pastrim të lehtë dhe mirëmbajtje;
3. Të jetë i ndarë në parcela, varësisht në natyrën e mallit i cili shitet;
4. Të posedojë tezga të përshtatshme ose tavolina shitëse nga materiali i përshtatshëm i cili është i lehtë për pastrim;
5. Të ketë hapësirën e veçantë të rregulluar, të mbuluar ose të mbyllur me vitrina xhamit për shitjen e mishit, qumështit dhe produkteve të qumështit;
6. Të jetë i kyçur në rrjetin elektrik dhe në ujësjellës dhe të jetë e rregulluar çështja transportit të ujërave të mbetura atmosferike;
7. Të posedojë nyjën sanitare, me kabina të veçanta për shitës dhe pajisjen për larjen e duarve;
8. Të posedojë çesmen e veçantë më ujë të pastër higjenik;
9. Të posedojë magazina të përshtatshme higjienike për vendosjen dhe ruajtjen e mallit;
10. Të posedojë numër të nevojshëm të enëve për hedhjen e mbeturinave;
11. Në vende të dukshme të posedojë substrate për vendosjen e llojit dhe çmimit të mallrave që shiten;

**Neni 10**

Bukë, brumë, mish dhe përpunimet e mishit, qumështit dhe prodhimet e qumështit mund të shiten vetëm në ambiente të mbyllura, të parapara për atë qëllim, të siguruara nga prekja e konsumatorëve ndikimi i pluhurit, aromave dhe ndotësve të tjerë.

Shitësit nga paragrafi 1 i këtij neni duhet të kenë veshje mbrojtëse.

Hapësira për shitjen e peshkut duhet të jetë e ndarë

Gjallesat e ekspozuara për shitje duhet të mbahen në kafaze.

**Neni 11**

Në tregun e gjelbër dhe të përzier mund të shitet malli vetëm në vendet e caktuara për atë lloj prodhimi e të cilat i përcakton dhe i shënon shoqëria afariste e cila menaxhon me tregun.

**Neni 12**

Në tregun e gjelbër dhe të përzier mund të mbahen prodhime dhe të ekspozohen për shitje vetëm në tezga përkatësisht në tavolinat apo vitrina shitëse.

**2. Tregu i kafshëve**

**Neni 13**

Në tregun e kafshëve kryhet tregu i bagëtive, ushqimit të bagëtive dhe prodhimeve të tjera që shërbejnë për kënaqjen e nevojave në blegtori.

**Neni 14**

Hapësira e tregut në tregun e kafshëve duhet ti plotësojë këto kushte:

1. Të jetë e mbrojtur me rrethim të përshtatshëm për sigurimin e sigurisë për qëndrimin e bagëtive me staza të rregulluara për qasje;
2. Të jetë e ndërtuar nga materiali i përshtatshëm për pastrim, larje dhe dezinfektim, e lidhur në ujësjellës në rrjetin e ujësjellësit në kanalizime dhe çështjen e zgjidhur të kullimit të ujërave atmosferike;
3. Të posedojë vende të rregullta për lidhjen e bagëtive;
4. Të posedojë objekte për therjen e bagëtive të lidhura në rrjetin elektrik, të ujësjellësit dhe kanalizimeve;
5. Të posedojë hapësira për dhënien e vërtetimeve mbi gjendjen shëndetësore të bagëtive;
6. Të posedojë nyjen sanitare dhe çesmen me ujë të pishëm;
7. Të posedojë së paku një peshore të rregullt;
8. Të posedojë numër të nevojshëm të enëve për hedhjen e mbeturinave;
9. Të posedojë edhe kushte të tjera tekniko sanitare të parapara me rregullore të posaçme për shitjen e kafshëve.

**3. Tregjet e specializuara**

**Neni 15**

Në tregjet e specializuara kryhet shitja e prodhimeve ushqimore dhe joushqimore me pakicë dhe shumicë, shitja e mjeteve të përdorura motoristike dhe mjeteve lidhëse dhe materialit ngrohës.

 **Neni 16**

Hapësira e tregut në tregjet e specializuara duhet ti plotësojë kushtet në vijim:

1. Të jetë e rrethuar me rrethim me hyrje të posaçme për këmbësorët dhe hyrje me rampë për automjete;
2. Të jetë e asfaltuar apo e betonuar me material tjetër të përshtatshëm i cili pastrohet dhe mirëmbahet lehtë;
3. Të jetë i ndarë në parcela, varësisht në natyrën e mallit i cili shitet;
4. Të jetë i lidhur në rrjetin e ujësjellësit dhe elektrik dhe i ndriçuar në orët e natës dhe të jetë e zgjidhur çështja e kullimit të ujërave të mbetura dhe atmosferike;
5. Të posedojë nyjën sanitare, me kabina të veçanta për shitës dhe pajisjen për larjen e duarve;
6. Të posedojë çesmen e veçantë më ujë të pastër higjenik;
7. Të posedojë numër të nevojshëm të enëve për hedhjen e mbeturinave;
8. Në vende të dukshme të posedojë substrate për vendosjen e llojit dhe çmimit të mallrave që shiten;

 **Neni 17**

Krahas kushteve të përcaktuara në nenin 16 të këtij vendimi, tregjet e specializuara duhet të plotësojnë edhe kushtet në vijim:

Tregu i kamionëve:

1. Të ketë vendin e posaçëm për parkimin e mjeteve nga të cilat kryhet shitja e mallit me shumicë;
2. Të ketë hapësirë të veçantë të dedikuar, të ndarë dhe shënuar për shitjen e prodhimeve të cilët sipas vetive të veta mund të shiten bashkë;
3. Të posedojë minimum një peshore të rregullt;
4. Të plotësoje dhe kushte të tjera të parapara dhe përcaktuara për shitjen e llojeve përkatëse të prodhimeve.

Tregu për shitjen e mjeteve të përdorura motorike dhe mjeteve lidhëse dhe shitjen e materialit ngrohës:

1. Të jetë i realizuar numërimi dhe parcelizimi i hapësirave sipas llojit të automjetev;
2. Të plotësojë edhe kushte të tjera të përcaktuara me dispozitat për shitjen e automjeteve motorike dhe materialeve ngrohëse;

**III MIRËMBAJTJA E TREGJEVE DHE OFRIMI I KUSHTEVE**

**Neni 18**

Shoqëria afariste e cila menaxhon me tregun është e obliguar që:

* në tregun e gjelbër dhe të përzier çdo ditë të sigurojë minimum 20% nga numri i përgjithshëm i vendjes së shitjes për shitjen ditore të prodhimeve të prodhuesve bujqësorë të regjistruar dhe individual;
* çdo ditë mbas orarit të punës, të pastrohet tregu, të rregullojë hapësirën e tregut dhe të njëjtin të pastrojë me ujë përmes shtypjes;
* së paku 2 herë në javë të kryejë dezinfektimin e tezgave të tregut dhe hapësirës shitëse të hapur;
* çdo ditë të pastrojë, të lajë dhe të kryejë dezinfektimin e kafazeve për shitjen e gjallesave;
* të sigurojë mbledhjen dhe transportimin e përditshëm të mbetjeve;
* të sigurojë edhe kushte të tjera të nevojshme për kryerjen normale të shitjes, rregullit dhe pastërtisë në tregje.

**Neni 19**

Shoqëria afariste është e obliguar të sjellin aktin mbi rëndin e tregjeve në pajtim me dispozitat e këtij vendimi, rregulloret mbi shitjen e mallrave dhe tjera rregulloreve të përshtatshme.

Rendin e tregut e sjellë shoqëria afariste me pëlqim të organit të administratës lokale kompetent për punët komunale.

Me rëndin komunal veçanërisht përcaktohen:

* vendet e shitjes, gjegjësisht vendet me të cilat mund të kryhet shitja e prodhimeve të caktuara;
* detyrimeve dhe autorizime të punëtorëve të shoqërisë afariste e cila menaxhon me tregun;
* mënyra e shfrytëzimit të shërbimeve të tregut;
* masat për mirëmbajtjen e rendit;
* masat higjeniko-teknike;
* orarin e punës në pajtim me vendim të posaçëm me të cilin caktohet orari i punës;
* punë të tjera të lidhura me organizimin dhe funksionimin normal të shitjes së mallit.

Rëndi i tregut vendoset në hyrjen kryesore të tregut dhe vende të tjera të cilat do ti përcaktojë shoqëria afariste.

**Neni 20**

Pjesëmarrësit e shitjes së mallit në treg (shitësit, blerësit etj) janë të obliguar të respektojnë rëndin e tregut.

Mbi mirëmbajtjen e rëndit në tregje përkujdeset shoqëria afariste.

Shoqëria afariste:

* ndërmerr masa për mirëmbajtjen e rendit dhe zhvillimin e papenguar të shitjes;
* drejton shitësin në vendin e caktuar të shitjes;
* bashkëpunon dhe ofron ndihmë organeve kompetente inspektuese;
* kryen punë të tjera të përcaktuara me këtë vendim dhe vendimet e organeve menaxhuese të shoqërisë afariste.

**Neni 21**

Të gjitha prodhimet të cilat shiten në treg duhet që ti plotësojnë kushtet në pikëpamje të kualitetit, tregut, rregullsisë dhe prejardhjes, të parapara me rregullore të posaçme të cilat rregullojnë shitjen e prodhimeve, për çka është përgjegjës shitësi, gjegjësisht pronari i mallit.

**Neni 22**

Shitësi është i detyruar që të vendosë në dukje çmimin e mallit dhe të posedojë peshoren e rregullt.

Shitësi është i obliguar që prodhimet ti mbajë në ambalazh të përshtatshëm të zakonshëm për atë lloj prodhimi, ndërsa tepricën ta vendosë përpara vendit të shitjes në atë mënyrë që mos tu pengojë shfrytëzuesve të tjerë të tregut.

Ambalazhin bosh shitësi është i detyruar ta largojë në vendin e posaçëm për të.

**Neni 23**

Me qëllim të zhvillimit të shitjes së papenguar dhe mirëmbajtjes së rendit në treg ndalohet:

* të shitën prodhime të caktuara të cilat sipas rregullit të tregut nuk mund të shiten në treg;
* të bartën ulëse, kioska, tezga dhe gjëra të ngjashme në hapësirën e tregut pa miratim të veçantë të shoqërisë afariste e cila menaxhon tregun, ose përmirësimin ose mbindërtimin e njëjtave;
* të mbajë ose të shes mish, qumësht dhe prodhime të qumështit jashtë hapësirës së caktuar për atë qëllim;
* shitja e prodhimeve të qumështit pa rrobat mbrojtëse;
* shitja e mallit ushqimor të prishur apo në të cilin ekzistojnë shenja të prishjes;
* shitja e prodhimeve ushqimore në enë të dëmtuara, të ndotura dhe të pambrojtura nga ndotësit e jashtëm;
* shitja e prodhimeve në vendkalimet e tregut;
* hedhja e mbeturinave jashtë enëve të tyre;
* ekspozimin e prodhimeve në tokë dhe në mënyrë johigjienike;
* ndezja e zjarrit në hapësirën e hapur të tregut;
* shfrytëzimi i automjetit për lëvizje nëpër hapësirën e tregut gjatë orarit të punës së tregut, në tregjet e gjelbra dhe të përziera, përjashtimisht mjeteve të dorës;
* përdorimi i trupave ngrohëse në vendin e shitjes ku përdorimi i tyre nuk është i paraparë;
* mbajtja e materieve ndezëse, eksploduese dhe materieve të tjera të rrezikshme për shëndetin e qytetarëve.

**Neni 24**

Personin i cili nuk e respekton rëndin në treg mund ti hiqet e drejta e shfrytëzimit të shërbimeve të tregut për ç’gjë vendimin e sjellë inspektori komunal.

Deri te sjellja e vendimit nga paragrafi i mëparshëm i këtij neni shoqëria afariste ka të drejtë që përkohësisht ta largojë personin i cili nuk respekton rregullin e tregut nëse vlerëson se prania e mëtejshme e tij do të pengonte zhvillimin normal të shitjes në treg.

**Neni 25**

Shitja e mallit mund të bëhet vetëm në tregjet e përcaktuara për shitjen e mallrave të veçanta në pajtim me nenin 6 të këtij vendimi. Ndalohet ofrimi, shitja, blerja ose marrja e prodhimeve bujqësore ushqimore dhe joushqimore kundrejt rregullave të këtij vendimi (në rrugë, tregje, trotuare, hapësira të gjelbra, kalimeve dhe vendeve të tjera publike).

**IV KOMPENSIMI PËR OFRIMIN E SHËRBIMEVE TË TREGUT**

**Neni 26**

Për shfrytëzimin e shërbimit të tregut shfrytëzuesit paguajnë kompensimin, në bazë të çmimores që e përcakton shoqata afariste, e në të cilin është dhënë pëlqimi i Kuvendit të Komunës së Tuzit.

Çmimorja nga paragrafi 1 i këtij neni vendoset në hyrjen kryesore dhe vende të tjera të tregut të cilat do ti përcaktojë shoqëria afariste.

**Neni 27**

Dhënia me qira e objekteve në hapësirat e hapura dhe të mbyllura të tregut bëhet përmes tender publik.

Kushtet e tender publik i përcakton shoqëria afariste sipas miratimit të siguruar më parë nga organi i administratës lokale kompetent për punët komunale.

Tenderin publik e kryen dhe realizon Komisioni të cilin e themelon shoqëria afariste.
Pas përfundimit të tenderit publik shoqata afariste është e obliguar që të lidhi marrëveshje me ofruesin më të lirë në formë të shkruar.

Shumën minimale të qirasë vjetore e përcakton çmimorja nga neni 26 paragrafi 1 i këtij vendimi.

Prodhuesve të bujqësisë dhe të bujqësisë organike të regjistruar mund tu caktohet shuma e zvogëluar e qirasë sipas kushteve të veçanta, dhe në pajtim me çmimoren nga neni 26 i këtij vendimi.

**Neni 28**

Për shfrytëzimin e objekteve në hapësirën e hapura dhe të mbyllur të tregjeve nga neni 18 paragrafi 1 alineja 1 dhe objekteve për të cilat nuk është lidhur marrëveshje nga neni 27 paragrafi 4 paguhet kompensimi për qiranë ditore. Kompensimi nga paragrafi 1 i këtij neni është pjesë përbërëse e çmimores nga neni 26 paragrafi 1 i këtij vendimi.

**Neni 29**

Shfrytëzuesi i objektit në hapësirën e hapur dhe të mbyllur të tregut e humbë të drejtën për shfrytëzimin e të njëjtave nëse nuk bën pagesën e kompensimit sipas kushteve të shfrytëzimit, në afatin e përcaktuar në marrëveshje.

Në kërkesë të punëtorit të autorizuar të shoqërisë afariste shfrytëzuesi i hapësirës së tregut është i obliguar të tregojë marrëveshjen dhe të dëshmojë mbi kompensimet e paguara.

**V MBIKËQYRJA**

**Neni 30**

Mbikëqyrja administrative për zbatimin e rregulloreve të këtij vendimi e kryen organi i administratës kompetent për punët komunale.

Mbikëqyrjen inspektuese mbi realizimin e këtij vendimi e kryen inspektori komunal nëse me rregullore të veçantë nuk është paraparë kompetenca e inspeksionit tjetër.

Sigurimin i rendit komunal dhe mbikëqyrjes komunale mbi realizimin e këtij vendimi e kryen polici komunal.

**VI DISPOZITAT NDËSHKUESE**

**Neni 31**

Me gjobë prej 150 deri në 10.000 euro, do të gjobitet për shkelje Shoqëria afariste nëse:

* Çdo ditë nuk siguron në tregun e gjelbër dhe të përzier numrin e tezgave të nevojshme për shitjen ditore (neni 18 paragrafi 1 alineja 1);
* Çdo ditë nuk e pastron tregun, bën rregullimin e hapësirës dhe të njëjtin nuk e lanë me ujë me shtypje ( neni 18 paragrafi 1 alineja 2);
* Nuk kryen dezinfektimin e tezgave të tregut dhe hapësirës së hapur të tregut (neni 18, paragrafi 1 alineja 3);
* Nuk bën larjen dhe dezinfektimin e kafazeve për shitjen e gjallesave (neni 18 paragrafi 1 alineja 4);
* nuk siguron mbledhjen dhe transportin e mbetjeve ( neni 18 paragrafi 1 alineja 5);
* Nuk siguron kushtet e nevojshme për kryerjen normale të shitjes, rendit dhe pastërtisë në tregjet (neni 18 paragrafi 1 alineja 6);
* nuk sjellë akt mbi rendin e tregut (neni 19 paragrafi 1);
* të sjellë akt mbi rendin komunal pa pëlqimin e organit të administratës lokale kompetent për punët komunale (neni 19 paragrafi 2);
* nuk ekspozon rendin komunal (neni 19 paragrafi 4);
* kryen pagesën e kompensimit kundrejt çmimores së shërbimeve të tregut (neni 26 paragrafi 1);
* nuk ekspozon çmimoren e shërbimeve të tregut (neni 26 paragrafi 2);
* nëse në forme të shkruar nuk lidhë marrëveshje mbi shfrytëzimin e hapësirës me shfrytëzuesin (neni 27 paragrafi 4);

Për shkelje nga paragrafi 1 i këtij neni do të gjobitet personi përgjegjës në shoqërinë afariste me gjobë prej 20 deri në 1.000 euro.

**Neni 32**

Me gjobë prej 150 deri në 10.000 euro do të gjobitet për shkelje personi juridik nëse:

* kryen shitjen e prodhimeve në të kundërt me nenin 10;
* kryen shitjen e mallrave në vendet të cilat nuk janë të parapara për atë lloj malli (neni 11);
* ekspozon prodhimet për shitje në të kundërt me nenin 12;
* në tregun e kafshëve kryen shitjen kundër neni 13;
* në tregun e specializuar kryen shitje kundër neni 15;
* nuk respekton rendin komunal (neni 20);
* procedon ne të kundërt të nenit 21;
* procedon ne të kundërt të nenit 22;
* procedon ne të kundërt të ndalimeve nga neni 23;
* kryen shitjen e mallit jashtë tregut (neni 25 paragrafi 2 ).

Për shkelje nga paragrafi 1 i këtij neni do të gjobitet personi fizik dhe përgjegjës në personin juridik me gjobë prej 20 deri në 1.000 euro.

Për shkelje nga paragrafi 1 i këtij neni do të gjobitet ndërmarrësi me gjobë prej 50 euro deri në 3.000 euro.

**VII DISPOZITAT PËRFUNDIMTARE DHE KALIMTARE**

**Neni 33**

Shoqëria afariste e cila menaxhon me tregun është e obliguar të sjellë rëndin komunal nga neni 19 i këtij vendimi më së largu në afat prej 60 ditësh nga dita e hyrjes në fuqi të këtij vendimi.

**Neni 34**

Shoqëria afariste e cila menaxhon me tregun është e obliguar që çmimoren nga neni 26 i këtij vendimi të ja dorëzojë Kuvendit të Komunës së Tuzit më së largu në afat prej 90 ditësh nga dita e hyrjes në fuqi e këtij vendimi.

**Neni 35**

Ky vendim hyn në fuqi ditën e tetë nga dita e publikimit në “Fletën zyrtare të Malit të Zi- dispozitat komunale”.

Numër: 02-030/19-4080

Tuz, 18.07.2019

**KUVENDI I KOMUNËS SË TUZIT**

**Kryetari,**

**Fadil Kajoshaj**